Պաշտպանիչ գրանցում

**Պաշտպանիչ գրանցում** (), դոմենային անունների առանձնահատուկ գրանցում, հաճախ՝ մի քանի TLD-ներով և տարբեր քերականական ձևաչափերով՝ հիմնական նպատակ ունենալով մտավոր սեփականությունը կամ ապրանքանիշը պաշտպանել չարաշահումից (օրինակ՝ կիբերսքվաթինգից): 

ICANN-ի նոր gTLD ընդլայնման ծրագրի շնորհիվ հնարավոր է պաշտպանիչ գրանցում կատարել նաև վերին մակարդակում, ինչը նշանակում է, որ ընկերությունը brand.org-ի փոխարեն կարող է գրանցել .brand՝ առանց TLD-ն օգտագործելու մտադրության, բացառապես պաշտպանելով իր շահերը։

## Ազգային գովազդատուների ասոցիացիայի մտահոգությունը նոր gTLD-ների և պաշտպանիչ գրանցման առնչությամբ
Զանազան ձեռնարկությունների ու կազմակերպությունների ներկայացուցիչներ, մասնավորապես Ազգային գովազդատուների ասոցիացիայի (Association of National Advertisers - ANA) և Համացանցային դոմենների պատասխանատու գրանցման  կոալիցիայի անդամները (Coalition for Responsible Internet Domain Oversight  - CRIDO), կանխատեսել էին, որ ապրանքանիշերը պաշտպանելու նպատակով gTLD նոր տարածքներում լայն ծավալով պաշտպանիչ գրանցումների անհրաժեշտություն կառաջանա: Նրանք համարում են, որ բոլոր նոր gTLD-ներում պաշտպանիչ գրանցումների ծախսերը լրացուցիչ ծանր բեռ կդառնան բրենդների ու ապրանքանիշերի սեփականատերերի համար: Պաշտպանիչ գրանցման աճող անհրաժեշտությունն ընդգծել են նույնիսկ gTLD ռեգիստրներն ու խորհրդատվական ընկերությունները իրենց ծառայությունների առաջարկներում: Օրինակ, ANA-ն նշել է, որ Neustar-ը բրենդների պաշտպանիչ գրանցման և ադմինիստրացիայի համար  առաջարկում է գնագոյացման մի փաթեթ, որը հայտնի է իբրև Brand Assurance Package: Պաշտպանիչ գրանցման հետ կապված մտահոգությունները ANA-ի կողմից բարձրացվել են նոր gTLD ծրագրի վերաբերյալ Կոնգրեսի լսումների ժամանակ:

## ICANN-ի գործողությունները պաշտպանիչ գրանցման հիմնախնդիրների կապակցությամբ
Նոր gTLD ծրագրի առնչությամբ համացանցի ղեկավար մարմինը ICANN-ի խորհրդի բոլոր ոչ կոնֆլիկտային քվեարկող անդամներից ստեղծել է հատուկ կոմիտե՝ լուծելու gTLD նոր ծրագրին առնչվող այնպիսի հիմնախնդիրներ, ինչպիսիք են TLD-ների համար պաշտպանիչ հայտերի ենթադրյալ անհրաժեշտության հետ կապված մտավախությունները: ICANN-ը նաև մեծացրել է տեղեկացվածությունը ծրագրի պաշտպանիչ մեխանիզմների մասին, որոնցից է առարկությունների գործընթացը: Բացի այդ՝ ICANN-ը նախաձեռնել է հանրային քննարկումներ՝ հատուկ նպատակ դնելով անդրադառնալու պաշտպանիչ գրանցման հետ կապված հիմնախնդիրներին և դրանց լուծմանն ուղղված առաջարկություններին: Նորաստեղծ gTLD ծրագրի կոմիտեն «աշխատակազմին հանձնարարել է տրամադրել տեղեկատվական փաստաթուղթ երկրորդ մակարդակում պաշտպանիչ գրանցումների թեմայով և խնդրել է GNSO-ին դիտարկել, թե արդյոք պետք է լրացուցիչ աշխատանք կատարվի երկրորդ մակարդակում պաշտպանիչ գրանցումների առնչությամբ: Հանրային քննարկումների մի փուլ էլ կազմակերպվել է, որպեսզի բարձրացվի իրազեկվածությունը իրավունքների պաշտպաանության մատչելի մեխանիզմների, պաշտպանիչ հայցերի առնչությամբ ինտերնետ համայնքի խրախուսման վերաբերյալ, ինչպես նաև  ցույց տրվի Կոնգրեսին, որ ICANN-ը համապատասխան միջոցներ է ձեռնարկում հիմնախնդրի լուծման համար:

## Սպառողների վստահության աշխատանքային խմբի հանձնարարականը
Սպառողների վստահության աշխատանքային խումբը նշել է, որ որպես հաջողության չափանիշ պետք է ընդունել այն դրույթը, որ նոր gTLD-ներում պաշտպանիչ գրանցումը երեք տարի անց չպետք է գերազանցի 15%-ը: Օրինակ, եթե ռեեստրի օպերատորը Sunrise-ի գրանցման ժամանակ կարողացել է գրանցել 15.000 դոմենային անուն , ապա նա պետք է կարողանա հաջորդ երեք տարիների ընթացքում գրանցել 85.000 դոմենային անուն, որպեսզի ի ցույց դնի, որ սպառողները հաջող ընտրություն են կատարել։

## Ծանոթագրություններ

Կատեգորիա:Համացանց
Կատեգորիա:Համացանցային տերմինաբանություն
Կատեգորիա:Տեղեկատվական անվտանգություն
Կատեգորիա:Տեղեկատվական տեխնոլոգիաներ